***Archivovanie knižných dokumentov a zborníkov UKF na storage serveri***

Metodický manuál

1. V súlade so schváleným dodatkom č. 4 k Smernici č.1/2007 o zásadách edičnej činnosti na

UKF v Nitre **Univerzitná knižnica od 01.06.2015 zabezpečuje povinné zálohovanie knižných titulov a zborníkov** **vydaných univerzitou** na úložisko dokumentov v systéme KIS

2. Dekanáty fakúlt UKF sú zodpovedné za **priebežné zasielanie schválených** **finálnych verzií** knižných titulov a zborníkov pripravených pre tlač na zálohovanie do Univerzitnej knižnice

3. Každá finálna publikácia (vedecká monografia, vysokoškolská učebnica, zborník, účelová publikácia...) sa zašle na jednom samostatnom elektronickom nosiči spolu s vyplneným **evidenčným listom** na adresu:

Univerzitná knižnica UKF, Referát bibliografických a informačných služieb, Dražovska 4, 949 74 Nitra

4. Poverená osoba dekanátu fakulty v evidenčnom liste digitálnej archivácie dokumentov zreteľne vyznačí úroveň zverejnenia:

**zverejnenie wan** **-** dokument zverejnený na internete  
**zverejnenie lan -** dokument zverejnený po prihlásení na intranete UKF  
**zverejnenie privat** - dokument sa nezverejní vôbec iba sa archivuje pre potreby školy

**V prípade wan a lan sa do evidenčného listu vyznačí požadovaný dátum zverejnenia dokumentu**

5. Aj napriek nesúhlasu fakulty so zverejnením, je potrebné finálnu verziu dokumentu zaslať do knižnice na zálohovanie z dôvodu exportu podkladov pre hodnotiteľský orgán publikačnej činnosti MŠVVaŠ SR. Autorom a spoluautorom dokumentov sa **týmto zároveň ruší povinnosť zasielať do knižnice separáty a skenované podklady všetkých archivovaných dokumentov** **UKF**, ktoré súvisia s vykazovaním publikačnej činnosti

6. Úroveň sprístupnenia archivovaného dokumentu na storage serveri (wan, lan, privat) sa môže zmeniť ak o to požiada poverená osoba fakulty a do knižnice zašle nový evidenčný list s vyznačenou úrovňou archivácie

7. Knižnica do dvoch pracovných dní od doručenia zabezpečí archiváciu dokumentu a úroveň jeho zverejnenia v súlade s vyznačenými údajmi na evidenčnom liste a autorským zákonom č. 618/2003

8. V prípade záujmu môžu fakulty zasielať na zálohovanie či sprístupňovanie v on-line katalógu knižnice aj staršie vydania finálnych verzií dokumentov vydaných na UKF